Slengių pietinis karjeras
55°44′46″ š. pl. 21°11′13″ r. ilg.﻿ / ﻿55.74611°š. pl. 21.18694°r. ilg.﻿ / 55.74611; 21.18694 Slengių pietinis karjeras arba Slengių didysis karjeras – karjero tvenkinys Lietuvoje, Klaipėdos rajone, 6 km į šiaurės rytus nuo Klaipėdos miesto centro. Sudarytas išeksploatavus žvyro išteklius ir prisipildžius vandens. Tvenkinio ilgis iš šiaurės į pietus – 0,62 km, plotis – iki 0,57 km. Altitudė 15,8 m. Krantai neaukšti. Išteka 0,1 km ilgio upelis į Ringelio upę. Aplink tvenkinį įsikūrusi Slengių gyvenvietė, į šiaurę už 20 m telkšo Slengių šiaurinis karjeras. Rytine pakrante nutiestas kelias  2212  Klaipėda–Triušiai–Kretinga . Vakarinėje pakrantėje yra paplūdimys.